**УЗБЕКИСТАН – Незабравимо пътешествие в Централна Азия сред пясъците на пустинята**

**По маршрут:** СОФИЯ – ИСТАНБУЛ - ТАШКЕНТ – УРГЕНЧ – ХИВА – БУХАРА – НУРАТА – САМАРКАНД – ТАШКЕНТ – ИСТАНБУЛ - СОФИЯ

##### **10 дни / 8 нощувки в хотели, 1 – в юрта / 8 закуски /8 вечери**

**Дати: от 05 май дo 14 май 2018 г.**

**от 29 август дo 07 септември 2018 г.**

**1 ден София – Истанбул - Ташкент**

В 10.00 ч. полет на TURKISH AIRLINES за **Ташкент** през **Истанбул**. Кацане в **Истанбул** в 11.25 ч. Излитане в 18.25 ч. за **Ташкент**.

**2 ден Ташкент**

Кацане в **Ташкент** в 00.40 ч. Трансфер и настаняване в хотел. **Нощувка. Закуска** и време за почивка. В ранния следобед среща с местния екскурзовод и начало на полудневна обиколка на Ташкент - столицата на Узбекистан. Един от най – големите и бързо развиващи се градове в Централна Азия, впечатлява със своя добре запазен исторически център, в който са съхранени безценни паметници на културата, поместени сред безкраен лабиринт от тесни и криволичещи улички. Обиколката предвижда посещение на комплекса Казрет имам, в чиято библиотека, се намира прочутият коран на халифа Утман, считан за едно от най - старите копия на Корана. Посещението на религиозния комплекс предвижда и разглеждане на петъчната джамия, медресето на Барак Кан, мавзолея на суфи поета Абу Бакр Кафал, както и Ислямския институт „Имам ал Букхари“. След кратка разходка с метрото на Ташкент, групата ще посети площада на Амир Темур, площада на Независимостта, както и Музея за приложни изкуства. Връщане в хотела. **Вечеря. Нощувка.**

**3 ден Ташкент – Ургенч – Хива**

**Закуска.** Ранен трансфер до летището и полет до **Ургенч** /времетраене 1.40 мин/. Посрещане и трансфер до хотел в намиращия се на 30 км гр. **Хива.** Кратко време за почивка и посещение на вписания в листата на ЮНЕСКО комплекс Ичан Кала. Това е първият обект в Узбекистан под егидата на Юнеско. Комплексът впечатлява с 10-метровата си крепостна стена, датираща от XVII в. и с голямото разнообразие от религиозни и светски сгради, намиращи се зад крепостните стени и датиращи от XII – XVII в. Специален интерес представлява превърналото се в символ на града минаре Калта Минор, което макар и недовършено, със своите 29 м е една от най - впечатляващите сгради в комплекса. Разходката предвижда и разглеждане на медресето на Амин Кан, мавзолея на Пахлаван Махмуд, минарето на Ислам ходжа и др. Свободно време, връщане в хотела. **Вечеря. Нощувка.**

**4 ден Хива - Бухара**

**Закуска**. Отпътуване за **Бухара** /разст.480 км/. Пътят между Хива и Бухара прекосява пустинята Къзълкум и следва маршрутът на керваните отъпкали „Пътят на коприната“. Предвиждат се спирки за снимки в пустинята и на бреговете на величествената р. Амударя. Пристигане в **Бухара** в къснияследобед. Градът е един от най - старите и значими градове на територията на Узбекистан. През своята 2500-годишна история израства до статута на важен търговски и занаятчийски център по Пътя на коприната. Бухара е и важно религиозно средище, посещавано от хиляди последователи на суфизма, които идват на преклонение пред родното място на Бахауддин Накшбанди - създател на една от най – големите суфистки секти. Заради своето богато културно историческо наследство, старата част на града е вписана в листата на ЮНЕСКО. Настаняване в хотел и свободно време. **Вечеря. Нощувка.**

**5 ден Бухара**

**Закуска.** Начало на пешеходна обиколка из старата част на града. Древният град прилича на съвършен оазис в пустинята, осеян с тесни, лъкатушещи улички и порутени исторически монументи, осеяни с щъркелови гнезда. В сърцето на стария град е Лиаб-и-Хауз – освежаващ басейн с вода под сянката на черници и заобиколен с чайни с дивани със сложни дърворезби. Днес езерото се намира в центъра на важен архитектурен ансамбъл, включващ и сградата на най – голямото медресе в града. Обиколката предвижда и посещение на най - старата джамия в града, както и на внушителната крепост Арк, която в продължение на векове е била средище на административната власт в града. Предвидено и разглеждане на Клалян минар – един от символите на града, както и на мавзолея Чашма Аюб – Изворът на Йов, свързан с интересна легенда. Привечер свободно време. Връщане в хотела. **Вечеря. Фолклорно представление с традиционни танци в медресето Нодир Девон-Беги.** **Нощувка.**

**6 ден Бухара – Нурата – Юртов лагер в пустинята Къзълкум - Самарканд \*за клиентите, които не желаят да нощуват в юрта**

**Закуска.** Отпътуване към лагер в пустинята Къзълкум с попътна спирка в **Нурата** – малко градче, разположено на склоновете на едноименна планинска верига. Името на града се свързва с това на създадената от Александър Македонски крепост Нур. Археологическите находки доказват, че селище в района е имало още преди няколко хиляди години. След разглеждане на останките на крепостта и комплекса Чашма, групата продължава към вътрешността на пустинята. Настаняване в юрти. Свободно време, в което по желание и срещу допълнително заплащане  желаещите могат да видят пустинята от друга перспектива, плавно полюшвайки се на гърба на камила. Така ще се доближите още повече до времето, в което древни търговци са прекосявали земите на централна Азия, пренасяйки своите ценни товари. **Вечеря** край лагерния огън, където групата ще се наслади на редица местни специалитети под съпровода на традиционна музика. **Нощувка в юрта.**

**\****Настаняването в юрта е за 4 или 6 души.*

**\*\*** *За клиентите, които не желаят нощувката в юрта, за тях ще бъде осигурено хотелско 4\* настаняване в Самарканд и ще бъде организиран индивидуален трансфер до града, но срещу допълнително заплащане от ~80 EUR в зависимост от броя на желаещите. Срещата с групата ще бъде на следващия ден в Самарканд.*



**7 ден Нурата – Самарканд**

**Закуска.** Отпътуване от лагера към езерото Айдаркул, разположено в югоизточната част на пустинята Къзълкум. Отдалечеността му от хората е превърнала района в място предпочитано от множество видове прелетни птици. Продължаване за **Самарканд.** Основан още през VIII в. пр. н.е., Самарканд е един от най – древните градове. Градът преживява своя златен век през епохата на Тамерлан, когато културата и изкуствата процъфтяват и са построени редица от най – значимите сгради в града. Настаняване в хотел. **Вечеря. Нощувка.**

**8 ден Самарканд**

**Закуска.** **Самарканд** е едно от най – романтичните имена сред спирките по Пътя на коприната, който все още е богат на архитектура, която го е направила забележително творение на Средновековната цивилизация. Градът се наслаждава на златна слънчева светлина, която кара всичко да блести – от мозайките на гробниците и ослепителната лазурносини керемиди на куполите до златните и сребърни лъчи, които се промушват през шаловете на жените. Начало на обиколка на Самарканд **(UNESCO),** която включва впечатляващия Пясъчен площад, заобиколен от грандиозните фасади на три медресета, джамията Биби Ханум, посветена на първата жена на Тамерлан, обсерваторията на Улуг Бег, построена през 1420 г. и считана за една от най – съвършените в арабския свят, гробищния комплекс Шахи Зинда, състоящ се от гробниците на редица приближени до тимуридската династия особи. Тези обекти впечатляват с изящната  си декорация от теракота и майолика, които са сред върховите постижения на персийското декоративно изкуство в Средна Азия. Не по - малко впечатляваща, а и с огромна историческа стойност е гробницата Гур Амир, в която са положени останките на великия пълководец Тамерлан. **Вечеря. Нощувка.**

**9 ден Самарканд – Ташкент**

**Закуска.** Обиколката на Самарканд продължава с посещение на гробницата на пророк Данаиил, която е обект на почитание от страна на представителите на три религии. Посещение на фабрика за производство на хартия в селището Кони Гил. В късния следобед отпътуване за **Ташкент** на борда на високоскоростен влак /времетраене 2.10 мин/. Пристигане в столицата на Узбекистан, настаняване в хотел. **Вечеря. Нощувка.**

**10 ден Ташкент - София**

Ранен трансфер до летището и в 02.40 ч./\* в 08.15 ч. - за дата на тръгване 29.08.17 г. полет на TURKISH AIRLINES за **София** през **Истанбул.** Кацане в Истанбул в 05.45 ч./\*11.35 ч. Излитане в 07.50 ч./\*19.25 ч. Кацане на аерогара **София** в 09.05 ч./\*20.45 ч.

**КРАЙНИ ПАКЕТНИ ЦЕНИ с включени летищни такси:**

|  |  |  |
| --- | --- | --- |
| **Дати на тръгване** | **При група от 15-19 тур.** | **При група от мин. 20 тур.** |
| **05.05.2018 г.** | **3467 лв.** | **3285 лв.** |
| **29.08.2018 г.** | **3527 лв.** | **3345 лв.** |

**Ранни записвания: отстъпка 130 лв. до 24.01.2018 г. за дата на тръгване 05.05.2018 г. и за дата на тръгване 29.08.2018 г. до 08.03.2018 г.**

**Пакетната цена включва**: самолетен билет на Turkish Airlines София – Ташкент - София с включени летищни такси, самолетен билет с летищни такси за вътрешен полет Ташкент – Ургенч, билет за високоскоростен влак Самарканд – Ташкент, **8 нощувки в хотели 4\*\*\*\*,** от които 3 – в Ташкент, 1 – в Хива, 2 – в Бухара, 2 – в Самарканд и **1 нощувка в юрта в пустинята Къзълкум** /възможна е смяна по желание и срещу допълнително заплащане/, **8 закуски, 8 вечери с чай, кафе, минерална вода, фолклорно представление с традиционни танци в медресето Нодир Девон-Беги в Бухара**,местен екскурзовод на английски или руски език с превод от водача на групата, туристическа програма, входни такси за музейните обекти и мавзолеи, посочени в програмата, всички трансфери по програмата, водач от агенцията по време на цялото пътуване, 1 бутилка минерална вода на ден в автобуса.

**Забележка**: Цените са калкулирани при курс 1 USD = 1.70 лв. При увеличение на обменния курс, пакетната цена ще бъде преизчислена. В пакетната цена се включени летищни такси за международния полет на стойност 260 EUR към дата 16.10.2017 г. При издаването на билетите, в случай на промяна, пакетната цена ще бъде актуализирана.

**Пакетната цена не включва**: бакшиши за местни екскурзоводи и шофьори - 35 EUR, бакшиши за пренасяне на багажа в хотелите.

**Доплащане за:**

* единична стая – 415 лв.
* медицинска застраховка с покритие 15 000 EUR на ЗД „Евроинс“ – 16.00 лв., за лица над 65 г. – 24.00 лв., над 70 г. – 32.00 лв.
* при недостигнат мин.брой от 15 туристи и при записани не по – малко от 12 тур. – 55 EUR
* виза за Узбекистан – 20 USD, групова цена при мин. 10 туристи /заплаща се при влизане в страната/.
* по желание замяна на нощувка в юрта за хотелско 4\* настаняване в Самарканд с осигурен директен трансфер Бухара – Самарканд - ~80 EUR в зависимост от броя на желаещите \*заявява се предварително при сключване на договора за пътуване.

**Примерни хотели, предвидени по програмата:**

Lotte City Tashkent Palace (www.lottehotel.com/city/tashkentpalace/en/ en.niayeshhotels.com) или подобен в Ташкент, Asia Khiva (<http://asiahotels.uz/en>) или подобен в Хива, Asia Bukhara hotel (http://asiahotels.uz/en/Asia-Bukhara.html) или подобен в Бухара, Yurt camp в пустинята Къзълкум, Grand Samarkand (http://grand-samarkand.com) или подобен в Самарканд.

**Минимален брой туристи за осъществяване на екскурзията**: 15/20 туристи

**Срок за уведомление при недостигнат минимален брой туристи:** 10 дни преди началната дата.

**Документи необходими за виза за Узбекистан**: оригинален паспорт с 6-месечна валидност към крайната дата на пътуването или ясно сканирано копие в PDF format на първа страница на задграничния паспорт, изпратено на имейла на агенцията, предоставени данни, необходими за попълването на визова анкета, служебна бележка от работодателя на бланка с име и адрес на компанията, указващо служебната позиция на служителя /по възможност на английски език/. Агенцията съдейства за подготовката и подаването на документите за виза по интернет, не се налага лично явяване. Визата се издава и заплаща при влизане в страната. Няма санитарни и медицински изисквания за пътуване до Узбекистан.

**Начин на плащане:** депозит – 50 % от пакетната цена, доплащане – до 30 дни преди отпътуване.

**Застраховка „Отмяна на пътуване“:** предоставяме възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 3% и 8% върху крайната дължима сума по договора за организирано пътуване.

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания АЛИАНЦ БЪЛГАРИЯ със застрахователна полица №13160173000000032/ валидна до 30.07.2018 г.**

